fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi en fi fi fi en en fi fi fi fi fi pt fi pt fi fi fi fi fi fi fi nb fi fi fi fi fi fi fi fi fi fi fi fi fi fi fi fi en fi en fi fi fi fi fi
VTT:n johtava tutkija Tuomas Tala keskusteli Prinssi Andrewn kanssa EU:n JET-fuusiotutkimuslaitoksen roolista ja jatkosta Brexitin kynnyksellä | VTTVTT:n johtava tutkija Tuomas Tala keskusteli Prinssi Andrewn kanssa EU:n JET-fuusiotutkimuslaitoksen roolista ja jatkosta Brexitin kynnyksellä
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT:n johtava tutkija Tuomas Tala keskusteli Prinssi Andrewn kanssa EU:n JET-fuusiotutkimuslaitoksen roolista ja jatkosta Brexitin kynnyksellä
VTT:n johtava tutkija Tuomas Tala keskusteli Prinssi Andrewn kanssa EU:n JET-fuusiotutkimuslaitoksen roolista ja jatkosta Brexitin kynnyksellä
VTT:n johtava tutkija Tuomas Tala edusti eurooppalaisen fuusiotutkimuksen asiantuntemusta, kun prinssi Andrew, Yorkin herttua, vieraili JET-fuusiotutkimuslaitoksessa (Joint European Torus) keskiviikkona 21.3.
Andrewn vierailun taustalla on maailman suurimman fuusioenergiatutkimuslaitoksen kohtalo Brexitin kynnyksellä. JET:n nykyinen rahoitus on tiukasti sidoksissa Britannian EU-jäsenyyteen eikä Brexitin jälkeisestä rahoituksesta ole vielä päätöksiä. JET:n jatko onkin suuri kysymysmerkki.
Oxfordin lähellä sijaitseva JET on fuusioenergiatutkimukselle ratkaisevan tärkeä tutkimuslaite, jolla on saavutettu myös fuusiotehon maailmanennätys 16 MW. JET on EU:n jäsenmaiden yhteinen tutkimuslaitos ja noin 100 M€:n vuotuisella budjetillaan hyvin merkittävä tutkimuslaboratorio myös koko Oxfordin seudulle.
JET:n tieteellisestä työstä vastaavat jäsenmaiden tutkimuslaitokset yhdessä lähettämällä tutkijoitaan koeohjelmia ja analyysejä tekemään. JET:n laitteista, tiloista sekä käyttöön ja ylläpitoon tarvittavasta henkilöstöstä vastaa UKAEA (United Kingdom Atomic Energy Agency) Euroopan Komission kanssa tekemänsä sopimuksen mukaisesti.
Prinssi Andrew seurueineen kiersi JET:ssä 21.3. tutustumassa fuusioenergian mahdollisuuksiin mm. maailman perusenergian tuottajana ja kasvihuonekaasujen hallinnassa sekä JET:n merkitykseen eurooppalaisessa fuusioenergiatutkimuksessa. Kierroksen jälkeen prinssi tapasi ryhmän UKAEA:n johtoa sekä toisen neljän hengen ryhmän EU:n fuusiotutkimusohjelman johtoa, johon Tala kuului.
Andrewn kanssa käymissään keskusteluissa Tala korosti osaltaan JET:n kriittisen tärkeää roolia EU:n fuusioenergiatutkimuksessa sekä kertoi Suomen aktiivisesta fuusiotutkimuksesta eurooppalaisen ohjelman painopistealueilla.
Tala on työskennellyt JET:ssä VTT:n vaihtotutkijana 10 vuoden ajan ja toiminut lukuisissa eri tiedeprojekteissa sekä johtotehtävissä ja lisäksi tehnyt väitöskirjan JET:ssä.
Suomessa fuusioenergiatutkimusta koordinoi VTT, jonka lisäksi fuusioenergiatutkimusta tehdään Aalto-yliopistossa, Helsingin yliopistossa, Tampereen ja Lappeenrannan teknillisissä yliopistoissa sekä lukuisissa yrityksissä.
Suomen fuusiotutkimuskonsortio FinnFusion: http://www.vtt.fi/finnfusion
Uusiutuvan ja hiilineutraalin energian tehokas hyödyntäminen teollisuudessa, liikenteessä ja rakennuksissa on avainasemassa, kun ratkomme ilmastokysymyksiä. Tulevaisuuden puhtaaseen energiajärjestelmään voivat kuitenkin osallistua kaikki – myös me tavalliset ihmiset. Pienilläkin yksilön valinnoilla on suuri vaikutus.
Hiilineutraali ja älykäs energiajärjestelmä
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
VTT ja CITRIS (USA) strategiseen yhteistyöhön
Ruokakauppa tuottamaan hiilineutraalia kaukolämpöä – ratkaisu voisi muuttaa kaukolämpöverkot energiavarastoiksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022